
Z A P I S N I K

8. sjednice Vijeća Mjesnog odbora  Dugave,
održane 17. siječnja 2022.



Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,00  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav, Stojaković i Snežana Stojaković.


Nenazočni članovi vijeća:  nema ih


Ostali nazočni:	Petra Crnko, stručna referentica lokalne samouprave u VGČ Novi Zagreb-istok
			Andrej Vidatić, vijećnik VGČ Novi Zagreb-istok
			Fran Radović, predstavnik Udruge za nezavisnu medijsku kulturu i pokreta Zero Waste 
						
	

Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 7. radne sjednice MO Dugave. (9 "za"). 


	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1. 	Izvješće o radu Vijeća Mjesnog odbora Dugave za 2021. godinu, donosi se

2.        Program rada Vijeća Mjesnog odbora Dugave za 2022. godinu, donosi se

3.       Prijedlog Plana održavanja za 2022. godinu, zaključak, donosi se

4.       Projektna dokumentacija za osvjetljenje parka prema Sarajevskoj i Vatikanskoj ulici – zaključak, donosi se

5.      Pitanja, prijedlozi i obavijesti
- pokret Zero Waste, Udruge za nezavisnu medijsku kulturu – kratka prezentacija







   Ad 1.  Izvješće o radu Vijeća Mjesnog odbora Dugave za 2021. godinu 

Predsjednik Vijeća prezentirao je članovima izvješće o radu od konstituiranje aktualnog četvrtog saziva VMO Dugave prema rezultatima lokalnih izbora iz svibnja 2021., a stručna referentica Petra Crnko za razdoblje koje se odnosi na treći saziv vijeća - do svibnja iste godine. Vijećnici su jednoglasno (9 "za") podržali donošenje predmetnog izvješća o radu (u prilogu). .  


				 
Na temelju članka 21. Poslovnika o radu  Vijeća Mjesnog odbora Dugave, Vijeće Mjesnog odbora Dugave, na 8. sjednici održanoj 17. siječnja 2022. godine, donijelo je 


Izvješće o radu Vijeća Mjesnog odbora Dugave
za  2021. godinu



1. UVODNE NAPOMENE

 Vijeće Mjesnog odbora Dugave je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika o radu Vijeća Mjesnog odbora Dugave i Pravila Mjesnog odbora Dugave.

	 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Dugave.

Dana 24. lipnja 2021. godine, konstituirano je Vijeće Mjesnog odbora Dugave (četvrti saziv), koje broji 9. članova.

Koristeći podatke iz zapisnika sa sjednica Vijeća Mjesnog odbora Dugave iskazujemo zbirne brojčane pokazatelje o osnovnim oblicima rada Vijeća Mjesnog odbora Dugave.

2. a. 	SJEDNICE VIJEĆA

2. a. a.	 Održano sjednica Vijeća
	
	U 2021. godini ukupno je održano 11 sjednica Vijeća Mjesnog odbora Dugave, od toga:
 
a) treći saziv Vijeća 4 sjednica
		b) četvrti saziv Vijeća 7 sjednica


2. a. b. Točke dnevnog reda

		Ukupni broj točaka dnevnog reda na svim sjednicama Vijeća Mjesnog odbora Dugave u 2021. godini je 95  odnosno prosječno 8 točaka dnevnog reda po sjednici Vijeća, od toga:

a) 38 točaka dnevnog reda u trećem sazivu vijeća, odnosno prosječno 9 točki dnevnog reda po sjednici
b) 57 točaka dnevnog reda u četvrtom sazivu vijeća, odnosno prosječno 8 točki dnevnog reda po sjednici

2. a. 3. Trajanje sjednica Vijeća

		Ukupno vrijeme trajanja sjednica Vijeća Mjesnog odbora Dugave u 2021. je 16 sati i 30 minuta, odnosno prosječno trajanje svake sjednice je 1 sat i 30 minuta, od toga:

a) 6 sati u trećem sazivu vijeća, odnosno prosječno trajanje svake sjednice je 1 sat i 30 minuta
b) 10 sati i 30 minuta u četvrtom sazivu vijeća, odnosno prosječno trajanje svake sjednice je 1 sat i 30 minuta

2. a. 4. Prisutnost članova Vijeća sjednicama

		Prisutnost članova Vijeća Mjesnog odbora Dugave sjednicama Vijeća u 2021. u prosjeku 8 od 9 članova vijeća je redovito prisustvovalo sjednicama Vijeća u  2021., od toga:

a) 7 od 9 članova u trećem sazivu vijeća
b) 9 od  9 članova u četvrtom sazivu vijeća


2. a. 5. Hitni sazivi sjednica i dopunske točke Dnevnog reda

		Nije bilo sazivanih sjednica po hitnom postupku u  2021.
		Bilo je dopunskih točaka dnevnog reda u 2021. 

2. a. 6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donesen na sjednicama Vijeća Mjesnog odbora Dugave u 2021. je 95, od toga:
	a) 38 akata donesenih u trećem sazivu vijeća
	b) 57  akata donesenih u četvrtom sazivu vijeća

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.

		Prosječni broj članova Vijeća Mjesnog odbora Dugave koji su sudjelovali u raspravi po pojedinoj točci dnevnog reda u  2021. , od toga:

a) 7 članova vijeća u drugom sazivu vijeća
b) 9 članova vijeća u četvrtom sazivu vijeća

            Točke dnevnog reda koje su usvojene jednoglasno na sjednicama Vijeća Mjesnog odbora Dugave  u  2021., od toga:

a)  36 točaka usvojeno je jednoglasno u trećem sazivu vijeća
b) 57 točaka usvojeno je jednoglasno u četvrtom sazivu vijeća
 
2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Dugave pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.


2. a. 9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Dugave u  2021. sudjelovali su građani  u trećem i  u četvrtom sazivu vijeća.
	

2. b. Radna tijela Vijeća

		Vijeće Mjesnog odbora Dugave osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Dugave su:

1. Mandatno povjerenstvo


2. c. Predsjednik Vijeća

		Dužnosti predsjednika Vijeća definirane su odredbama Poslovnika o radu Vijeća Mjesnog odbora Dugave (članak 21) i te odredbe predstavljaju osnova za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Dugave odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.


2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Dugave (članak 22.)

2. e. Članovi Vijeća

Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora Dugave.


2. 2. SADRŽAJ RADA VIJEĆA

		Vijeće Mjesnog odbora donijelo je Prijedlog prioriteta za izradu Plana komunalnih aktivnosti za 2022. Gradske četvrti Novi Zagreb – istok.

3. ZAKLJUČNE OCJENE

	Vijeće Mjesnog odbora Dugave svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.


Predsjednik
Vijeća Mjesnog odbora
Dugave

Berislav Ptiček

Ovo Izvješće dostavlja se Vijeću Gradske četvrti Novi Zagreb - istok.  






















Ad 2. Program rada Vijeća Mjesnog odbora Dugave za 2022. godinu

Predsjednik Vijeća je otvorio raspravu o prijedlogu Programa rada VMO Dugave za 2022. U raspravi je naglašeno da će vijećnici kao i dosad najviše svog vremena provoditi na terenu po naselju i u komunikaciji s građanima, zaprimajući njihove prijedloge, pritužbe, zamolbe i savjete za podizanje kvalitete života u naselju. Nakon rasprave je predmetni Program rada (u prilogu) jednoglasno usvojen (9 "za").

					          	Na temelju članka 28. Poslovnika o radu Vijeća Mjesnog odbora Dugave, Vijeće Mjesnog odbora Dugave,  na . sjednici održanoj 17. siječanja 2022. godine,  donijelo je 


P R O G R A M   R A D A
VIJEĆA MJESNOG ODBORA DUGAVE
za 2022.  godinu

I. POLAZNE OSNOVE

                Djelovanje Vijeća Mjesnog odbora Dugave (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
5. donošenje izvješća o radu za 2022. godinu;

6. donošenje Plana malih komunalnih akcija za 2023. godinu;

7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 

P R E D S J E D N I K
VIJEĆA MJESNOG ODBORA
DUGAVE
Berislav Ptiček
   

 	
	1. Ovaj Program rada dostavlja se Vijeću Gradske četvrti Novi Zagreb - istok.
	

Ad 3. Prijedlog Plana održavanja za 2022. godinu

Predsjednik Vijeća upoznao je članove Vijeća s potrebom donošenja Prijedloga Plana održavanja za 2022. godinu, ali je istaknuo da od nadležnih službi i gradskih poduzeća nije zaprimio zatražene financijske planove, podatke o cijenama usluga, niti generalno niti po stavkama. Zbog toga je u raspravi jednoglasno zaključeno da se predmetni Prijedlog ne može donijeti bez detaljnog prikaza stavki na prihodovnoj i rashodovnoj strani (9 "za").

						ZAKLJUČAK
			o Prijedlogu Plana održavanja za 2022. godinu

	1. Vijeće MO Dugave odbija glasati o predmetnom Prijedlogu zbog pomanjkanja relevantnih informacija. 
	2. Ovaj Zaključak dostavlja se Vijeću Gradske četvrti Novi Zagreb - istok. 

	Ad 4. Projektna dokumentacija za osvjetljenje parka prema Sarajevskoj i Vatikanskoj ulici 

	Predsjednik Vijeća upoznao je članove s potrebom izrade Projektne dokumentacije za osvjetljenje parka prema Sarajevskoj i Vatikanskoj ulici u južnom dijelu naselja. Riječ je velikom zasad neuređenom prostoru u južnom dijelu naselja, a izrada predmetne Projektne dokumentacije je prvi korak u njegovu uređenju. U raspravi je istaknuta potreba njegova uređenja, te je zahtjev jednoglasno prihvaćen (9 "za").

[bookmark: _GoBack]
ZAKLJUČAK
o izradi Projektne dokumentacije za osvjetljenje parka prema Sarajevskoj i Vatikanskoj ulici 
 

	1. Vijeće MO Dugave daje pozitivno mišljenje za izradu Projektne dokumentacije.  
	2. Ovaj Zaključak dostavlja se vijeću Gradske četvrti Novi Zagreb - istok, te Gradskom uredu za prostorno uređenje, izgradnju grada, komunalne poslove i promet.


















Ad 5. Pitanja, prijedlozi i obavijesti


	Predsjednik Vijeća dao je riječ Franu Radoviću, predstavniku Udruge za nezavisnu medijsku kulturu i pokreta Zero Waste, koji je vijećnicima održao prezentaciju o ciljevima svoje udruge. Primarni ciljevi su smanjenje količine otpada u svakodnevnom životu, edukacija o individualnoj i kolektivnoj odgovornosti potrošača, ponovna upotreba predmeta, recikliranje i korištenje u druge svrhe. Predstavio je i konkretne mogućnosti u tom smjeru koje se temelje na zajedničkom korištenju predmeta, robe i alata, te razmjeni istih. Na kraju je vijećnike zamolio da ispune anonimne upitnike o vlastitim navikama i razmišljanjima, te podijelio brošure i letke udruge.  



Dovršeno u 19.45 sati.

Zapisnik izradio:
Kruno Petrinović

KLASA: 024-08/22-003/197
URBROJ:  251-13-11-9-22-2
Zagreb, 17. siječnja 2022.
	




Predsjednik
Vijeća Mjesnog odbora
Dugave

Berislav Ptiček


